
ORIGINEA DACA A SECUILOR 


De Gabriela Dobrescu 02/12/2011 
PE URMELE CAUCONILOR 


Reflexii pe marginea eseului cu acelaşi titlu apărut în volumul Mărturiile Anamnezei la 
Editura Paideia, Bucureşti 2004 sub semnătura domnului academician Alexandru Surdu. 


Cauconii, aflăm încă de la Homer, erau de origine tracă şi trăiau pe râul Kaukon în Kaukonia, 
care cuprindea regiunea Elis şi părți din Ahaia şi Arkadia. Ei ar fi migrat din nordul 
Peninsulei Balcanice pe la anul 1600 î.Chr. Pe cei rămaşi în vatra originară Ptolemeus (sec. II 
d.Chr.) îi va regăsi cu numele de cauconensis la nord de Dunăre printre triburile din Dacia, în 
Țara Bârsei şi în împrejurimi, dar fără a trece de Carpaţii Răsăriteni. 

Prin coroborarea informațiilor referitoare la teritoriul lor, dacii cauconi au trăit în sud-estul 
Transilvaniei cuprinzând nu numai Țara Bârsei, ci şi o parte din actualul judeţ Harghita, spre 
izvoarele Oltului, ca şi părți din judeţele Buzău şi Mureş (pag.17). Tot în această zonă 
Amianus Marcellinus (sec.IV) a consemnat existenţa unui ţinut numit Caucaland, iar mărturia 
unui soldat roman se referă la un munte Caucas de pe lângă râul Olt (pag.22). 

Ca urmare a faptului că reprezentau un vechi neam autohton atestat încă din antichitatea 
îndepărtată, lingvistul german Jacob Grimm a considerat firesc să constate legătura dintre 
denumirile de cauci, cauconi şi Caucaland pentru a le asocia acestora şi denumirea de 
Cogaion cu conotaţia sa religioasă. Pe de altă parte filologul german J.Wolff considera că şi 
denumirea de Kockel cu variantele Kukel şi Kukula utilizate de saşi pentru a desemna 
Târnavele ar proveni din anticul coca sau cuca, care înseamnă munte, cu mențiunea că cel mai 
important munte din zona Târnavelor se numeşte Cogan, cu variantele mai vechi Cocan sau 
Chuchal, ceea ce indică faptul că originea reală a acestor denumiri este hidronimul Kukula 
menținut şi astăzi în uz de secuii. 


Cine nu îşi ştie trecutul nu este vrednic nici de prezent 

Toate aceste asocieri dintre toponime şi etnonime puse demult în evidenţă de savanții 
germani, conduc la concluzia că tribul dacic al cauconilor este unul şi acelaşi cu neamul 
sikuli-lor, adică al secuilor care ocupă şi astăzi acelaşi ținut şi mai ales folosesc străvechea 
denumire de Kükülö. Numai în legătură cu acest hidronim ţinutul lor a şi purtat denumirea de 
Ciculia, iar locuitorii numele de ciculi, aşa cum au consemnat călătorii străini. Dar numele de 
ciculi trece uşor la forma siculi, de unde şi forma de secui. 

Viteji, aidoma cauconilor din Elis, siculii dacici şi-au păstrat conştiinţa de autohtoni, mândri 
de faptul că erau stăpâni pe ținuturilor lor, ceea ce a impus recunoaşterea demnității lor 
colective. Captaţi treptat în sfera de interes a coroanei de la Buda, aşa după cum arată şi 
A.D.Xenopol în Istoria românilor din Dacia Traiană, (Ediţia III, Bucureşti 1988, Vol III 
pag.224) ei au fost maghiarizați prin mijloace din ce în ce mai dure mai ales după anul 18438. 
Pentru a forța desprinderea lor definitivă de masa covârşitoare a autohtonilor din Ardeal, 
istorigrafia timpului le-a atribuit diferite origini bizare, care se contrazic între ele şi ca atare se 
anulează reciproc. În încercarea de a suplini lipsa oricăror dovezi care să ateste o pătrundere a 
lor în Ardeal, cum a fost cea a saşilor intens susținută de coroana maghiară, istoricii au 


vehiculat şi mai vehiculează diferite plăsmuiri referitoare la originea secuilor oscilând penibil 
între a-i considerea avari, gepizi, huni, pecenegi etc, deşi ei sunt autohtoni, sunt membrii 
străvechiului neam dacic al cauconilor, primii care au dat nume locurilor pe care trăiesc. Ei au 
conservat până astăzi nu numai nişte toponime de vârstă neolitică, ci serii toponimice de 
vârstă neolitică uneori identice cu cele din zona Sibiu, ceea ce reprezintă o altă mare dovadă a 
faptului că sunt bă ştin şi. Recapitulând, va trebui să arătăm lumii întregi că cei numiți 
astăzi secuii sau siculii sunt urmaşii autohtonilor denumiți cauconi (a se citi caucoli), iar mai 
târziu ciculi fiindcă au trăit şi trăiesc pe văile râurilor denumite încă din antichitate prin 
hidronimul autohton Kukula. Ca o altă dovadă că râurile Kukala au o denumire românească 
arhaică, aceeaşi spiritualitate românească a atribuit unui râu din bazinul Siretului omonimul 
Cucalea 

Având în vedere că maghiarizarea lor forțată echivalează cu imprescriptibilul genocid etnic, 
ne revine obligația, ca în numele adevărului, să facem necesara distincție maghiarizat- 
maghiar, mai ales în cazul secuilor, care începând cu Unio Trio Nationum s-au revendicat ca 
etnie de sine stătătoare distinctă de a ungurilor. I-am uitat şi continuăm să îi uităm pe cei de o 
fire cu noi şi soarta nu iartă. Din ignoranță şi din comoditate operăm cu teorii de tip Roesler, 
deşi adevărul istoric cu privire la secui se susține cu argumente: 

1. Argumente geografice şi toponimice, sistematizate în lucrările ştiinţifice ale lui Sabin 
Oprean (1928) şi Coriolan Suciu (1974). Vlăhița este numită în maghiară chiar Olah Falu, 
adică satul valahilor. Prezenţa lor sub numele de cauconi în sud-estul Transilvaniei este 
probată de harta lui Ptolemeu din secolul II, dar şi de mărturiile unor călători străini ca Georg 
Reicherstorfer care la 1527 îi numea ciculi ca şi de mărturiile lui Christian Schesacus de la 
1540 sau de ale lui Ferrante Capece din februarie 1584. 

2. Argumente arheologice, având în vedere vestigiile bine reprezentate pentru toate epocile 
începând cu neoliticul. În ansamblul Daciei, Țara Secuilor se delimitează în mod natural prin 
particularitățile sale de relief, de climă şi de resurse, iar aferent acestora, mărturiile 
arheologice o individualizează încă din protoistorie ca pe o adevărată punte peste Carpaţi între 
Dacia intra- şi extracarpatică. În acest context aşezările din Țara Secuilor au prosperat încă 
din antichitate susținând o concentraţie demografică ridicată mai ales prin importantele 
resurse minerale (sare, fier, cupru. ape minerale etc.) de care au dispus mereu. (vezi şi Viorica 
Crişan, Dacii din estul Transilvaniei etc.) 

3. Argumente istorice, mai ales pentru a denunța legile de maghiarizare din anii 1842, 1879, 
1883 şi 1907, în temeiul cărora o bună parte din densa populaţie autohtonă a fost 
transformată, prin cele mai diferite forme de constrângere, în vorbitori de limbă maghiară. În 
jurnalul campaniei de pedepsire de la 1761 generalul von Buccow, a notat pentru totdeauna că 
în cel mai maghiarizat scaun din secuime din 102 sate 99 erau locuite de români, aşa cum 
arată istoricul Dr. Mircea Dogaru în revista LUMEA Nr.4 (108)/2002 

4. Argumente heraldice. Fiindcă în sfârşit s-au recunoscut siculi, deci ciculi autohtoni, şi nu 
altceva, vor redescoperi din perspectiva continuității asumate că în momentul semnării 
tratatului UNIO TRIUM NATIONUM aveau ca secui conştiinţa originii lor dacice, motiv 
pentru care s-au ilustrat în heraldică prin tandemul de semne dacice primordiale soarele-luna, 
tandem deseori regăsit în multe reprezentări antice ale dacilor, inclusiv pe tăbliţele de plumb 
cu scriere dacică de la Sinaia (vezi ziarul „Gardianul” din 30mai-4iunie 2005). Aceeaşi 
pereche SOARELE-LUNA mai apare numai pe stemele de sorginte dacică ale Moldovei şi ale 
Țării Româneşti şi la nimeni altcineva în lume. De aici lipsa oricăror îndoieli că şi secuii au 
avut conştiinţa că aparțin neamului dacic. Orice altă explicație invocând asocieri cu 
probabilitate zero frizează ridicolul. 

5. Argumente culturale. Simon de Keza ne spune limpede ca secuii au înprumutat scrierea 
de la vlahi. Dar o scriere valahica de tip răboj, numită „rovás irás” şi după maghiarizarea lor, 
nu se potrivea decat unui grai valahic şi în nici un caz unui grai străin, care ar fi folosit limba 


şi scrierea latină după modelul oferit la acea vreme de cancelaria regală de la Buda. Hilar este 
faptul că propaganda anti-românească a uitat de Simon de Keza pentru a pretinde că sintagma 
„rovás irás” ar defini o scriere adusă de prin Asia, deşi chiar teremenul de „rovâs” indica 
originea sa valahică. Ca dovadă că este o străveche scriere românească, românii din Valea 
Timocului, cei care n-au avut legaturi cu secuii, folosesc şi ei până astăzi termenul de „răbuj”. 
Pe de altă parte, este remarcabil faptul că odată cu parțiala lor maghiarizare secuii au transpus 
şi în variantă maghiară celebrele noastre balade Meşterul Manole şi Mioriţa, total inaderente 
unui spirit alogen, ca semn profund al faptului că secuii aparțin la matricea stilistică 
românească. 

6. Argumente religioase. Despre originea lor dacică vorbesc şi stâlpii lor funerari de pe 
morminte care sunt identici cu stâlpii dacici care mai sunt păstraţi în alte zone româneşti. 
Gestul nostru de închinare a pâinii cu semnul crucii regăsit la secuii trecuţi la calvinismul 
lipsit de cinstirea Sfintei Cruci este un alt indiciu al orginii lor ortodoxe. Aceeaşi origine 
ortodoxă o au şi parastasele pe care le fac secuii la înmormântare. Ca mărturie tragică a 
deznaționalizării lor forțate încă se mai văd, în mai multe locuri, dărâmăturile unor vechi 
biserici ortodoxe, semn al comunităților de români maghiarizați în secuime. Despre grozaviile 
îndurate în perioada de maghiarizare forțată ne vorbeşte şi monumentul de la Ciceu consacrat 
celor două sute de secui ucişi în zi de hram de către generalul de tristă amintire, care a mai 
bătut cu tunul cam tot atâtea locaşuri de cult ortodoxe între care şi mânăstirea lui Brâncoveanu 
de la Sâmbăta de Sus. 

7. Argumente antroponimice, din lucrările ştiinţifice ale lui G.Popa — Lisseanu şi ale lui L.I. 
Rusu (1986), şi mai recent ale lui loan Ranca (1995) sau loan Drăgan (2000) care pe baza 
documentelor de arhivă dovedesc maghiarizarea familiilor româneşti prin nume ca Albu, 
Boer, Bokor (Bucur), Karácsony, Csipân (cioban în graiul aromânilor), Dán, Fogarasi, 
Kosztin, Lunguj, Lupuj, Mirtse, Moldvân, Nyisztor, Oláh, Oltyân, Pâszkuly, Râduly, Sztojka, 
Szâvuly, Serbân, Zsunkuy (se citeşte Juncu) şi multe, multe altele, ceea ce nu mai poate fi 
considerată o problemă a persoanelor respective, ci a naţiunii române şi a României, din 
moment ce astăzi liderii acestor autohtoni maghiarizați odată cu numele lor cer autonomie 
teritorială. Aceste nume dovedesc încă odată că împotriva Neamului Românesc s-a practicat 
imprescriptibilul genocid etnic care nu poate servi de bază pentru pretenţiile teritoriale numite 
autonomie. 

8. Argumente sociologice. Lucrările bine documentate cu date culese din teren de Maria 
Cobianu-Băcanu (1998 şi 2000), doctor în filozofie la Institutul de Sociologie al Academiei 
Române. 

Este de la sine înţeles că din cele opt grupe de argumente chiar şi numai o singură grupă este 
suficientă pentru a susţine definitiv calitatea de autohtoni a secuilor ca trup din trupul țării, 
chiar dacă o bună parte au fost maghiarizați forțat de către defuncta putere imperială în mai 
multe etape bine cunoscute de istorie, dar şi în perioada Diktatului. 

Le-am menajat prin tăcere drama deznaţionalizării ca mama cea adevărată din cunoscuta piesă 
de teatru Cercul de cretă caucazian a lui Bertold Brecht. Nici acum nu vom proceda altfel, dar 
nu putem accepta sub nici o formă contrafacerile celor care mânaţi de interese străine practică 
intriga şi minciuna spre continua hărțuire şi în final dezagregarea României. O lege privind 
protejarea minorităților, oricare ar fi conținutul ei, obligă majoritatea să se subordoneze 
oricărui minoritar devenit astfel un protejat, fiindcă obține un statut preferențial, ceea ce este 
inadmisibil din moment ce într-o ţară democratică legile sunt aceleaşi pentru toți. 

În cazul minorității maghiarizate din România situaţia se dovedeşte a fi foarte periculoasă prin 
faptul că au devenit masă de manevră pentru revizionismul mărturisit pe care îl implică 
incalificabila contestare a tratatului de pace semnat de toate părțile la Trianon. 

Democraţia nu poate servi ca umbrelă pentru nici unul din paşii pe care îi face revizionismul, 
tot aşa după cum toleranța manifestată față de revizionism într-o lume a competiţiei acerbe 


echivalează cu sinuciderea. Pentru a supravieţui astăzi nu mai poți fi nici naiv, nici 
dezinformat, şi nici credul, mai ales după ce doamna cancelar Angela Merkel a declarat recent 
că multiculturalismul nu a dat rezultatele aşteptate 
(http://news.yahoo.com/s/afp/20101017/+w1_afp/germanymuslimreligionimmigration) în 
Germania şi că pentru a evita apariţia stărilor de tensiune trebuie să se respecte limba ţării şi 
valorile creştine. Or, ceea ce este valabil pentru liniştea Germaniei, este cu atât mai valabil 
pentru integritatea noastră. 


Autor: George Liviu Teleoacă 

Moto: Lipsa culturii istorice ne poate juca adesea feste, făcându-ne victimele unei propagande 
absurde, dar tenace, menită, aşa cum lesne se poate observa în conflictele majore din ultimele 
două decenii, să transforme albul în negru şi negrul în alb, vinovaţii în victime, trădătorii şi 
asasinii în eroi, adevărul în contrariul lui. (Istoricul Mircea Dogaru) 
Spațiile largi de manevră rămase pentru propaganda revizionismului hungarist pun în evidență 
faptul că şi istoricii fac mult prea puțin pentru înțelegerea corectă a problemei secuilor, iar 
insuficiențele lor determină în mod direct insuficiențele politicienilor noştri. Ca atare, trebuie 
să manifestăm mult mai mult interes pentru cunoaşterea adevărului despre secui, astfel încât 
replica noastră să fie pe măsura necesităților impuse de avalanşa falsurilor vehiculate de 
revizionism, atât în ţară, cât şi în afara el. 
În comparaţie cu aplombul şi omniprezenţa revizionismului, replicile noastre sunt sporadice, 
mai mult consternări şi leşinuri „post factum”, tip Manoilescu, provocate de minciunile care 
ni se administrează ca un bombardament fără de sfârşit. Ripostăm pe bucățele, văicărindu-ne 
de parcă n-am şti că cine-i la necaz e şi de râs. Copios falsificată de partea maghiară, 
problema secuilor a ajuns în Parlamentul European, iar noi încă ezităm să spunem lucrurilor 
pe nume, deşi faptul esenţial a fost rostit chiar de Academia Ungară, în anul 1903: „Secuii nu 
sunt câtuşi de puţin unguri”, aşa după cum arată şi profesorul Ilie Şandru în articolul 
„Minciuna pusă în slujba neadevărului istoric” (http://Awww.wikileaks-forum.com/index.php? 
topic=6124.0). 

Dar atunci ce sunt? 
Din multele controverse referitoare la originea secuilor, istoricii noştri, mai tineri sau mai 
puţin tineri, au preluat basmul cu avarii, despre care nişte anale amintesc că au fost alungaţi 
peste Tisa la românii din Munţii de zăpadă. 
De ce basm? Mai întâi fiindcă avarii nu sunt siculi. Aaa, nişte avari ipotetici, care s-ar fi 
autoproclamat siculi. Prea multă incertitudine pentru a lua în considerare asemenea 
improvizații mult prea şubrede. Şi ce ar conta nişte avari alungaţi, care s-ar fi strecurat, poate, 
şi spre Tara Secuilor, locuită la vremea aceea numai de români? Cu moşiile lor străvechi, 
aceşti români trăiesc şi azi în Țara Secuilor. Legitimaţi prin moşia lor de baştină din Țara 
Secuilor, aceşti români tot secui sunt fiindcă etnonimul zacul-cicul-sicul-secui nu ne-a fost 
adus de bănuiţii avari şi nici nu este monopolul celor maghiarizați prin amăgire sau teroare, 
chiar dacă aceştia ating 80 la sută în zona Harghita-Covasna. O bună parte a acestor secui 
maghiarizați mai poartă şi azi nume româneşti, ca dovadă că prin arborele genealogic, ca şi 
prin pământul de baştină moştenit în secuime sunt români. Sunt parte integrantă a neamului şi 
a națiunii române, chiar dacă poartă sechelele genocidului etnic practicat de fostul imperiu 


prin instrumente criminale de tip Buccow. 
Contrar acestor profunde realități istorice, se mai pretinde, iar noi acceptăm cu o toleranță 
improprie slujirii adevărului, că etnonimul zacul-cicul-sicul-secui ni l-ar fi impus nişte avari 
hăituiți şi că ar fi de origine turcică, ca şi când nu s-ar cunoaşte faptul că în Peninsula 
Balcanică acest etnonim este pe deplin atestat începând cu secolul XIII î.Hr., iar tribul lui 
Sikelos a trăit alături de volsgi începuturile Romei, aşa după cum arată cel mai valoros tratat 
de istorie a Romei antice, după ce un alt foarte mare istoric a scris: Siculii de pe Tibrul 
inferior până la Falere sunt aborigeni veritabili. Alte surse mai indică prezenţa siculilor în 
Galia Cisalpină, aşa încât etnonimul acesta prea este străvechi în Europa pentru a-i mai 
accepta o origine exotică. 
Ideea că nişte prezumtive resturi avare pribege s-ar mai fi putut autointitula „neam ales” 
pentru a motiva găselnița turcică “szkil-sikil” este un fals grosolan şi de neacceptat. 
Prădătorii, chiar şi cei de elită, aşa cum au fost avarii, nu s-au considerat niciodată de neam 
ales, aşa încât resping, fiindcă se cere a fi respinsă, ideea că nişte resturi de avari ipotetici şi 
fără adăpost, obligaţi să ceară sau să prade cele necesare traiului de zi cu zi, ar mai fi trăit 
sentimentul unei superiorități în relația lor cu băştinaşii mândri de ținutul şi de tradițiile lor. 
Oricât de modeşti am fi, trebuie să avem încrede în propriile noastre cercetări fără a mai 
aştepta mereu încuviințările a tot felul de impostori străini cu aere de savanți. Nu ne este 
permis să mai preluăm elucubraţiile altora, aşa cum, de curând am adoptat, mai ales în turism, 
blestematul personaj a lui Bram Stoker, care ne-a transformat din Grădina Maicii Domnului, 
în ţara vampirilor. Am ajuns într-o situație, pe cât de neadevărată, pe atât de tragică, iar 
culturnicii şi teologii noştri se prefac că revenirea la adevăr nu-i treaba lor, deşi sunt primii 
chemați să pună capăt mutilării noastre identitare. 
În mod similar, prin falsificări succesive, care au pornit de la un minim iniţial neluat în seamă 
la aceea vreme, a fost schimbată adevărata identitate a secuilor. Multe din aceste falsificări au 
fost lansate în circuitul public în perioada actuală, dar organele noastre de presă scrisă şi 
vorbită au făcut mult prea puţin pentru a le demasca şi a le respinge. Din contră, în presa 
centrală li s-a făcut loc unora ca universitarul Marius D., care vrea să ne convingă, pe un ton 
conciliant, că ar fi firească asimilarea prin maghiarizare a românilor din România anului 2013. 
În toată defensiva noastră, am ajuns să mizăm doar pe o prevedere constituțională, ceea ce 
este mult prea puţin în comparație cu amploarea curentului de opinie alimentat de falsurile 
enorme ale revizioniştilor, care vor să impună în chiar centrul României un mic stat maghiar 
contrafăcut. Contrafăcut, deoarece secuii nu sunt unguri, după cum a recunoscut şi Academia 
Ungară încă din anul 1903. 
Dată fiind internaționalizarea pretențiilor de autonomie prin imixtiunea vehementă şi 
frecventă a unor politicieni de la Budapesta, avem datoria să facem cunoscute lumii întregi 
dovezile care probează calitatea de băştinaşi ancestrali a secuilor în spațiul numit Ţara 
Secuilor. În acest sens, am publicat şi am republicat eseul Pe urmele cauconilor, care a apărut 
şi în revista VATRA VECHE, din ianuarie 2011. Eseul invocă opt tipuri de probe, care 
pledează, fără drept de apel, pentru autohtonia ancestrală a secuilor, dar fiindcă revizioniştii se 
tem de adevăr, iar istoricii noştri îşi mai hrănesc amorul propriu cu scornelile de tip Roesler 
învăţate cândva, articolul publicat a fost repede trecut sub tăcere. Chiar presupunându-se că aş 
fi greşit în interpretarea datelor şi încă trebuia să apară fireştile întâmpinări deontologice, care 
să demonteze eroarea, punct de punct, pentru a menţine viu cursul dezbaterilor menite să 
conducă la adevăr. Inerția manifestată prin ascunderea capului în nisipul plăsmuirilor 
acumulate de istorie ne poate fi fatală, fiindcă este vorba de chiar inima ţării noastre. 
Cu convingerea că în faţa absurdelor pretenţii de autonomie trebuie să ne spunem şi noi 
cuvântul, revin pentru a revela că toate simbolurile identitare ale secuilor sunt prin excelență 
simboluri româneşti, de unde şi concluzia evidentă că, chiar maghiarizați fiind, secuii sunt de 
neam românesc şi, ca urmare, îi revendicăm ca parte integrantă a neamului românesc şi a 


României, fără drept de imixtiune străină, fiindcă genocidul etnic este imprescriptibil, de unde 
şi dreptul nostru de a pune capăt prin lege provocărilor autonomiste, sub orice formă s-ar 
manifesta ele. 
Chiar dacă propagandiştii intereselor străine şi ceilalți condeieri perseverează în a le spune 
secuilor că sunt maghiari, simbolurile prin care, de bună voie şi nesiliţi de nimeni, şi-au 
ilustrat şi îşi ilustrează identitatea, se dovedesc a fi de profundă sorginte românească. 
Unul din aceste simboluri este şi poarta secuiască realizată uneori cu dimensiuni grandioase la 
intrarea în mai multe localităţi. De curând, macheta acestor porți a devenit obiect de adoraţie, 
purtat solemn în ample ŞI fastuoase procesiuni religioase 
(http://rww.dailymotion.com/video/xfr0s4_szekelyek-az-orszaghazban_news), ca dovadă a 
importanţei ce se acordă acestui simbol. Chiar dacă organizatorii procesiunii 1-au ataşat, în 
mod forţat, panglica roş-alb-verde, acest frumos simbol al porții este prin excelenţă simbol 
românesc de vreme ce poarta secuiască este identică cu poarta maramureşeană, dar şi cu 
poarta gorjeană, recunoscute ca atare de ambasada americană din Bucureşti, de 
municipalitatea vieneză, dar şi de Muzeul de Etnografie Comparată din Paris, unde au fost 


montate asemenea porti numite maramureşeană, respectiv gorjeană. 
Poartă tradițională din zona Olteniei 
http://xww .romanianmonasteries.org/ro/romania/oltenia-traditii 

Poartă secuiască 
http:/Awww .harghitatourism.ro/Latvanyossagok/index.php?nyelv= 1 &id=8 

Alte porți la: http://www .covasnamedia.ro/beta/?p=6434 


http://hrww .okazii.ro/romania-dupa- 1920/62 10-odorheiu-secuiesc-poarta-sec... 


http://ww .panoramio.com/photo/53 1 18956 
Poartă maramureşeană 
http://dorinstef.blog.com/2010/05/28/poarta-maramureseana/ 


http://www .prinromania.eu/poarta-maramureseana/ 
Stâlpii funerari reprezintă un alt simbol al identităţii secuilor. Despre amplasarea unor 


asemenea stâlpi, cu valoare de simbol, în spatele Bibliotecii Judeţene „Bod Peter” din Sfântu- 
Gheorghe, s-a relatat în 2011 (http://condeiulardelean.ro/articol/cotidianul-haromszek- 
covasna-nr-6409-...), dar fără să se fi menționat, deşi era cazul, că aceşti stâlpi funerari sunt 
stâlpi funerari dacici, care se mai întâlnesc şi acum în Gorj, pe Jiul Tradiţiei Primordiale, dar 
şi în alte ținuturi. Anterior se arătase în presă că: „De-a lungul secolelor, obiceiurile dacice de 
înmormântare s-au pierdut treptat. Totuşi, în câteva zone din România, aceste adevărate 
monumente de artă populară, au rezistat, traversând nealterate barierele veacurilor. La 
începutul secolului trecut, încă se mai recurgea la tradiția funerară de sorginte dacică, în 
Subcarpaţii şi Carpaţii Olteniei (mai ales Parâng) şi în zona Munţilor Șureanu din 
Transilvania. Astăzi, doar în unele sate sau cătune transilvane, situate între Valea Sebeşului şi 
Valea Cugir (Râul Mare) vechiul obicei funerar mai supravieţuieşte. În cimitirele unor așezări 
(Loman, Purcăreţi, Răchita, Laz, Ciungu-Mare, Șugag), se mai pot admira şi în prezent aceste 
vestigii de artă funerară milenară. De asemenea, o bogată colecție de stâlpi funerari, poate fi 
admirată la Muzeul de Etnografie din Orăştie”. 


(http://rointeractiv.bioterapi.ro/index_articole_ traditii dacice.html) 
(http://Arww.romanialibera.ro/exclusiv-rl/reportaj/ritualuri-dacice-pe-val... 


http://www.formula-as.ro/201 1/985/spiritualitate-39/stalpii-mortilor-s1-...) 
Bineînţeles şi în mod evident, din această enumerare nu pot lipsi stâlpii funerari dacici, 


folosiți curent de secuii noştri în continuitatea propriilor tradiții de înmormântare, ca altă 
dovadă vie a originii lor dacice. 
Conştiința dacică a secuilor s-a manifestat şi în momentele lor politice, aşa cum a fost 
constituirea alianţei numită Unio Trium Nationum, în cadrul căreia s-au ilustrat prin scutul 
heraldic mobilat cu tandemul antic Soare-Lună, tandem specific dacic, regăsit pe artefacte 


dacice certe cum sunt gemele cu Cabiri sau plăcuţele de plumb de la Sinaia. 
Aşadar, trebuie să fim perseverenţi în a reda vizibil, sus, pe prima pagină a fiecărui număr de 
ziar tripticul porților româneşti, gorjană-maramureşană-siculă, pentru a nărui în văzul lumii 
întregi eşafodajul de minciuni grosolane ale revizioniştilor, care ne vor pieirea. Dar nu vor 
reuşi, fiindcă este cu dreptate să arătăm tuturor că nu-i pot revendica pe secui, întrucât secuii 
nu sunt maghiari, ci urmaşii direcţi ai unui trib cu o profundă conştiinţă dacică, aşa cum 
indică astăzi simbolurile lor identitare, care sunt riguros aceleaşi cu simbolurile regăsite şi în 
alte ţinuturi româneşti, unde se mai conservă cele mai vechi tradiţii dacice şi predacice. 
În principal, aceste ținuturi româneşti fac parte din aria Vinga-Valea Jiului-Turdaş-Mureş-Olt, 
arie care reprezintă chiar leagănul Tradiției Primordiale. Nu s-a ştiut până acum, fiindcă nu s- 
a vrut să se ştie, dar iată că a venit vremea să se afle, aşa încât România trebuie respectată în 
integritatea ei, delimitată de graniţele fostului regat interbelic, ca Vatra Sacră a civilizației 
umane. Tradițiile arhaice pe care le conservăm, inclusiv prin tradiţiile păstrate de secuii şi de 
ceangăii noştri, nu sunt primitive, ci primordiale. 
În spaţiul numit AXIS MUNDI sau POLUS GETICUS nu-i loc pentru hâdele scandaluri 
autonomiste provocate cu cinism pe seama sechelelor genocidului etnic practicat de Dualism 
sau de Dictatul hitlerist. 
Ca păstrători ai tradițiilor româneşti, chiar şi secuii maghiarizați mai folosesc şi azi aceleaşi 
cuvinte străvechi pe care le au toți românii. Printre ele şi cuvântul românesc „răboj”, care a 
devenit „rovas iras” prin maghiarizare, unde litera B a fost schimbată cu litera V, alternanță 
frecventă şi în limba română. 
Ca altă mostră lingvistică, alături de multe altele, prin care dovedim că secui 
sunt urmaşii direcți ai unui prestigios trib autohton preroman, ei mai posedă şi azi străvechile 
cuvinte româneşti „cobela” şi „ler”, regăsite şi în limba latină sub forma „cabalus” şi „levir”, 
cu înțelesul lor de „„mârțoagă”, respectiv, de „cumnat de la sora mai mare”. 
Pentru apartenenţa la trăirea profund românească a tuturor secuilor, mult prea puțin 
maghiarizați în secolele trecute (sub 3 la sută), consemnăm şi faptul că în momentele de grea 
cumpănă istorică, marile lor adunări aveau loc la Lueta, la Odorhei şi în alte localităţi aflate la 
doar 10-20 km de Vlăhița, în zonă eminamente valahă, adică românească. 
Să nu pregetăm a spune tot adevărul, căci orice tăcere, orice adevăr spus doar în parte, se va 
întoarce împotriva celor ce n-au avut inteligenţa şi decenţa să-l spună în întregul lui. Toate 
ziarele, dar mai ales cele din zona secuilor, trebuie să poarte zi de zi, în partea de sus a primei 
pagini, suita vizibilă a celor trei porți. Interesul pentru acest mesaj plastic privind caracterul 
autohton al secuilor se menţine alternând imaginile comparative ale porților cu imaginile 
comparative ale stâlpilor funerari dacici şi apoi cu imaginile tandemului dacic Soare-Lună de 
pe scutul heraldic al secuilor, alături de acelaşi tandem prezent pe artefacte dacice certe. 
Acestea sunt marile lor simboluri istorice, de care şi-au legat întreaga lor identitate, fapt ce 
dovedeşte, fără putinţă de tăgadă, că secuii reprezintă un grup autohton cu evidente rădăcini 
dacice, bine confirmate atât de heraldică şi arheologie, cât şi de lingvistică. 
Pentru aceste rădăcini profund dacice pledează şi graiul siflant, studiat de Dumitru Mărtinaş, 
pe care-l manifestă ceangăii, atât în rostirea limbii române, cât şi atunci când vorbesc 
maghiara. Acest grai siflant al ceangăilor din secuime, denumiți CAUCONI pe harta lui 
Ptolemeu din secolul II d.Hr., se aseamănă cu graiul siflant al unui grup românesc arhaic din 
Banat, numit GUGANI, a căror origine este atestată începând din neolitic de elementele 
specifice ale costumului lor popular incizate pe figurine de la Vinga şi Klisevac 
(http://hcjv.8k.ro/gugulanii/gugulanii.htm). În mod evident, această asemănare de grai siflant 
nu este câtuşi de puţin întâmplătoare, de vreme ce şi arhaicele lor etnonime, CAUCONI- 
GUGANI, practic se suprapun. 
Toate aceste dovezi trebuie să ajungă şi la postul londonez de televiziune ITN, dar şi la 
celelalte posturi de televiziune, care ne falsifică storia în mod sistematic. 


Şi nu trebuie să ne mai temem de faptul că soarta noastră ar fi ca şi pecetluită în ochii altora. 
În plan cultural, vom repeta mereu aceste evidențe, iar în plan legislativ, Parlamentul 
României are puterea, dar şi dovezile necesare pentru a proteja prin lege viața paşnică a 
secuilor şi ceangăilor noştri, plasând în afara legii aţâțările autonomiste, de orice natură şi de 
oriunde ar veni ele. 
Dovezile dacismului secuilor sunt de necontestat, iar genocidul etnic este imprescriptibil. În 
viața lor, în viața noastră, pretențiile străine nu au ce căuta. Cooperarea şi colaborarea se 
înfăptuiesc pe baza adevărului ştiinţific şi a respectului reciproc. 

